**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa §281 - §288 zákona č. 513/1991 Zb. Obchodného zákonníka****v znení neskorších predpisov** |

**I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina
Obchodný register : Okresný súd Žilina, Oddiel: Sro, Vložka číslo: 3510/L IČO:                           36 007 099
IČ DPH:                    SK 2020447583

DIČ: 2020447583

Kontaktná osoba:       Mgr. Viera Blanárová, oddelenie verejného obstarávania
Tel:                             +421 415660168
E-mail:                        viera.blanarova@dpmz.sk

Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov vyhlasovateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

(ďalej len „ vyhlasovateľ “)

**vyhlasuje obchodnú verejnú súťaž (ďalej len „súťaž“) na predkladanie návrhov na uzatvorenie zmluvy, ktorej predmetom je:**

**„Čelný vysokozdvižný vozík s pohonom LPG“**

(tovar)

**II.   Vymedzenie predmetu požadovaného záväzku - predmet súťaže**

Predmetom súťaže je nákup jedného čelného vysokozdvižného vozíka s pohonom LPG, nového, originálneho, nepoužitého (ďalej ako vozík alebo predmet súťaže) a jeho dodanie na adresu uvedenú v objednávke na základe Kúpnej zmluvy. Vyhlasovateľ požaduje dodať vozík do miesta dodania, zabezpečiť školenie na obsluhu vozíka a jeho údržbu a uviesť vozík do prevádzky, poskytovať naň záručný a pozáručný servis.

Spoločný slovník obstarávania (kód CPV): 349 111 007 - vozíky

**Opis a technická špecifikácia predmetu obchodnej verejnej súťaže:**

1. **Východzí stav:**

 Obstarávanývozík bude využívaný pre potreby opravárenskej dielne autobusov mestskej

 hromadnej dopravy vyhlasovateľa na ulici Košická 2 v Žiline.

 Vyhlasovateľ predpokladá, že vozík pri svojej manipulácii s bremenami bude vykonávať presuny po spevnených komunikáciách,  asfaltových a betónových plochách, na ktorých sú čiastočné nerovnosti, nie väčšie ako 10cm so zaoblenými hranami.

 V rámci jeho využitia budú ním vykonávané činnosti vo vnútornej nezastrešenej časti

 areálu, ako aj v spevnených interiérových, zastrešených plochách objektu dielne.

1. **Prehľad základných činností, na ktoré sa bude vozík využívať:**
* Práce s časťami karosérie autobusu pri opravách
* Práce s náhradnými dielmi autobusov pri ich opravách
* Manipulačné práce s paletovaným materiálom
* Práce so sudmi s motorovým olejom
* Manipulačné práce s kovovými kontajnermi na odpad
* Iné činnosti pri prácach s materiálom o hmotnosti do 3 000,- kg
1. **Požiadavky na vozík v základnej výbave:**
* Má ponúkať využitie v bežnej prevádzke
* Má ponúkať inovatívne riešenia, pomocou ktorých vyhlasovateľ zabezpečí všetko potrebné
* Má ponúkať maximálnu lehotu prevádzkovej schopnosti
* Má ponúkať maximálnu produktivitu a použiteľnosť
* Má ponúkať znižovanie nákladov na zabezpečenie jeho životnosti
* Má obsahovať výkonný palivový systém pre plynový motor (LPG)
* Má byť vybavený nešpiniacimi gumovými kolesami
1. **Minimálne technické požiadavky na vozík:**

|  |  |  |
| --- | --- | --- |
| 1. | nosnosť  | 2 700 – 3 000 kg |
| 2. | hmotnosť | 3 800 – 4 200 kg |
| 3. | maximálna dĺžka zdvihu  | 3 300 mm |
| 4. | minimálny voľný zdvih | 150 mm |
| 5. | pohon | LPG |
| 6. | ukazovateľ stavu LPG | áno |
| 7. | digitálne počítadlo Mh  | áno |
| 8. | stavebná výška | 2 100 – 2 300 mm |
| 9. | príprava na bočný posuv | áno |
| 10. | osvetlenie vpredu a vzadu  | áno |
| 11. | plné pneumatiky na prednej aj zadnej náprave | áno |
| 12. | cúvací alarm pri spätnom chode | áno |

*Poznámka:*

*Ďalšie požadované údaje o objeme zásobníka a údaj o spotrebe paliva v litroch za hodinu ponúkaného čelného vysokozdvižného vozíka s pohonom LPG budú súčasťou cenového návrhu navrhovateľa (viac v Tabuľke k Prílohe č. 1).*

**Požiadavky vyhlasovateľa na dodanie tovaru:**

1. Dodanie dokumentov, ktoré informujú o ssplnení požadovaných  technických parametroch tovaru, o certifikovaní a schválení tovaru na dovoz a predaj v SR , resp. v rámci Európskej únie (normy, STN, DIN, ISO).

Súčasťou dodávky vozíka bude odovzdanie nasledujúcich dokumentov v slovenskom jazyku alebo v  úradne overenom preklade dokumentu do slovenského jazyka:

* Prehlásenie o zhode – 1x v listinnej forme, originál
* Technický preukaz 1x v listinnej forme, originál
* Návod na obsluhu a údržbu v slovenskom jazyku, resp. v úradnom preklade do slovenského jazyka – 1x v listinnej forme, originál
* Servisnú knižku – 1x v listinnej forme, originál
* Katalóg náhradných dielov – 1x v listinnej forme aj elektronicky na nosiči CD
* Záručný list – 1x v listinnej forme, originál

b) Súčasťou dodávky vozíka bude a vyhlasovateľom je ďalej požadované:

* zabezpečenie dopravy vozíka na adresu vyhlasovateľa, určenej v elektronickej objednávke, a vo vlastnej réžii navrhovateľa,
* zabezpečenie dodávky tovaru do 10 pracovných dní od platnosti účinnosti Kúpnej zmluvy (viac v Článku 12, ods. (2) návrhu obchodno-zmluvných podmienok (Príloha č. 2 tejto výzvy),
* zabezpečenie školenia na obsluhu a základnú údržbu dodaného vozíka, a to maximálne v lehote do dvoch dní od dodania vozíka a vo vlastnej réžii navrhovateľa,
* uvedie vozíka do prevádzky,
* vozík bude dodaný s plne naplneným zásobníkom na LPG.

 c) Vyhlasovateľ ďalej požaduje od navrhovateľa, aby po uzatvorení Kúpnej zmluvy a dodaní tovaru:

* poskytol záručnú dobu na tovar v lehote 24 mesiacov alebo 3 000 Mth, podľa toho, ktorá z alternatív nastane skôr,
* na tovar vo vlastnom mene zabezpečil a vo vlastnom mene vykonal záručný servis,
* uskutočnil požadované záručné servisné výkony do 48 hodín od písomného (e-mailom) nahlásenia požiadavky, a to bezodplatne,
* na vyžiadanie vypracoval cenovú ponuku na vykonanie pozáručného servisu,
* poskytol bezproblémové dodanie originálnych náhradných dielov na tovar v rámci záručného, prípadne pozáručného servisu.

Obchodné a zmluvné podmienky na dodanie tovaru sú súčasťou tejto výzvy, v jej Prílohe č. 2 a navrhovateľ ich predloží ako súčasť svojho návrhu Kúpnej zmluvy (viac v časti III. Obsah návrhu).

**Doplňujúce informácie:**

**Predpokladaná hodnota predmetu obchodnej verejnej súťaže:** 16 000,00 EUR bez DPH

**Financovanie predmetu súťaže:** Vyhlasovateľ neposkytuje preddavky ani zálohové platby na realizovanie predmetu súťaže. Financovanie predmetu súťaže je z vlastných finančných prostriedkov vyhlasovateľa. Toto obstarávanie nie je nadlimitnou zákazkou v zmysle zákona 343/2015 Z. z. o verejnom obstarávaní a o zmene a doplnení niektorých zákonov (viď finančný limit pre nadlimitnú zákazku platný pre obstarávateľa).

Vyhlasovateľ realizuje toto obstarávanie postupom vyhlásenia obchodnej verejnej súťaže podľa § 281 - § 288 zákona č. 513/1991 Zb. (Obchodný zákonník v znení neskorších predpisov). Uvedený postup obstarávania zákon č. 343/ 2015 Z. z. neupravuje. Postup upravujú interné dokumenty vyhlasovateľa o obstarávaní tovarov, stavebných prác a služieb.

**Informácia o uzavretí zmluvy a k plneniu zmluvy:** Vyhlasovateľ uzavrie na predmet súťaže Kúpnu zmluvu podľa § 409 a nasl. zákona č. 513/1991 Zb. (Obchodný zákonník v platnom znení) s jedným úspešným navrhovateľom.

Podľa § 11 ods. 1 zákona o verejnom obstarávaní, vyhlasovateľ nesmie uzavrieť zmluvu, koncesnú zmluvu alebo rámcovú dohodu s navrhovateľom alebo navrhovateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Informácia k využitiu subdodávateľov pri plnení Kúpnej zmluvy:** vyhlasovateľ umožňuje navrhovateľom využiť subdodávateľov pri plnení Kúpnej zmluvy. Bližšie informácie sú uvedené v bode III.6) Výzvy a v návrhu obchodných a zmluvných podmienok.

**Informácia k zábezpeke:** v tejto súťaži sa od navrhovateľov nevyžaduje zloženie zábezpeky.

**Informácia k predkladaniu vzoriek do súťaže:** vyhlasovateľ súťaže nepožaduje od navrhovateľov predkladanie vzoriek do obchodnej verejnej súťaže.

**Informácia o elektronickej aukcii:** v predmetnej súťaži sa nebude realizovať elektronická aukcia.

**Informácia o použití ekvivalentov v predloženom návrhu do súťaže:** v každom prípade, kde sú uvedené špecifikácie navrhovaných výrobkov, materiálov alebo zariadení (prípadne je použitý odkaz na konkrétnu značku, resp. výrobcu, pokiaľ nebolo možné predmet súťaže alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že **môže byť ponúknutý a bude akceptovaný aj iný ekvivalentný výrobok alebo materiál**, ak má porovnateľné kvalitatívne alebo výkonnostné charakteristiky ako tie, ktoré uviedol vyhlasovateľ súťaže.

Ak by navrhovateľ vyhodnotil, že opisom, ktorý je súčasťou tejto výzvy, by dochádzalo k znevýhodneniu alebo k vylúčeniu určitých navrhovateľov alebo výrobkov, alebo že tento predmet súťaže nie je opísaný dostatočne presne a zrozumiteľne, tak vo svojom návrhu môže navrhovateľ ponúknuť tovar plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto Výzve na súťaž, túto skutočnosť však musí preukázať navrhovateľ.

**Informácia k obhliadke:** obhliadka sa nerealizuje.

Táto Výzva aj s prílohami je zverejnená v deň vyhlásenia súťaže na webovom sídle vyhlasovateľa: <http://www.dpmz.sk/obchodne-verejne-sutaze/>

**III. Obsah návrhu**

Navrhovateľ je povinný predložiť nasledovné dokumenty v listinnej forme (ak nižšie nie je uvedené inak):

1. Navrhovateľ predloží doklad o cene a technickej špecifikácii ponúkaného vozíka. Týmto dokladom sú **Príloha č. 1 CP a Tabuľka k Prílohe č. 1.** tejto výzvy a zároveň sú prílohou 1 a 2 návrhu Kúpnej zmluvy.

 Navrhovateľ pre tento účel použije editovateľné dokumenty, ktoré sú zverejnené na webovej stránke vyhlasovateľa pri predmetnej súťaži.

 Navrhovateľ svojim podpisom potvrdí Prílohu č. 1 a Tabuľku k Prílohe č. 1 (t.j. na konci formulára uvedie meno, priezvisko, podpis, miesto a dátum) a tento doklad predkladá do súťaže v listinnej forme vyhotovený ako originál alebo úradne overená kópia. Predkladá ho v počte po 1 ks.

**2.** Navrhovateľ predloží doklad – **Identifikačné údaje navrhovateľa**, ktorý je Krycím listom návrhu a **Dokumentom č. 1** Výzvy. Vyhlasovateľ ponúka jeho editovateľný návrh pri zverejnenej výzve a navrhovateľ v doklade vyplní požadované údaje (podľa predtlače). Navrhovateľ svojim podpisom potvrdí Dokument č 1 (t.j. na konci formulára uvedie meno, priezvisko, podpis, miesto a dátum) a tento dokument predkladá do súťaže v listinnej forme vyhotovený ako originál alebo úradne overená kópia. Predkladá ho v počte 1 ks.

**3. Doklady** **preukazujúce osobné postavenie navrhovateľov:**

 Navrhovateľ predloží:

1. **Čestné vyhlásenie** (potvrdené oprávnenou osobou navrhovateľa), že navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Navrhovateľ použije formulár čestného vyhlásenia uvedený v **Dokumente č. 2** tejto Výzvy. Navrhovateľ ju svojim podpisom potvrdí (t.j. na konci formulára uvedie meno, priezvisko, podpis, miesto a dátum) a tento dokument predkladá do súťaže v listinnej forme vyhotovený ako originál alebo úradne overená kópia. Predkladá ho v počte 1 ks.

 Pre hospodárske subjekty (navrhovateľov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (navrhovatelia) nepredkladajú doklad podľa bodu III.3) písm. a) tejto Výzvy a vyhlasovateľ súťaže si túto skutočnosť overí náhľadom do Zoznamu hospodárskych subjektov.

1. **Doklad o „oprávnení poskytovať službu, dodávať tovar, resp. uskutočňovať stavebné práce“** – Nakoľko vyhlasovateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (navrhovateľom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu III.3) písm. b) tejto Výzvy, nakoľko si ho vyhlasovateľ súťaže dokáže zabezpečiť a skutočnosti overiť v príslušnom informačnom systéme verejnej správy. Navrhovatelia so sídlom mimo územia Slovenskej republiky predkladajú doklad podľa bodu III.3) písm. b) tejto Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa).

Predkladá sa originál dokladu alebo jeho úradne overená kópia v počte 1 ks.

Pre navrhovateľov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto subjekty (navrhovatelia) nepredkladajú doklad podľa bodu III.3) písm. b) tejto Výzvy a vyhlasovateľ si túto skutočnosť overí náhľadom do Zoznamu hospodárskych subjektov.

**4.** Navrhovateľ predloží doklad – „**Zoznam tovarov rovnakého alebo podobného charakteru...“**, ktorý je **Dokumentom č. 3** tejto Výzvy. Navrhovateľ v tomto doklade uvedie zoznam zrealizovaných dodávok tovaru, pod ktorým sa rozumie dodanie čelných vysokozdvižných vozíkov s pohonom LPG alebo iným druhom pohonu napr. elektrický a pod. za predchádzajúce tri roky odo dňa vyhlásenia tejto obchodnej verejnej súťaže alebo za obdobie, za ktoré je dostupné, zverejnením na webe vyhlasovateľa, pričom v zozname bude preukázané dodanie minimálneho jedného kusu vozíka v každom roku sledovaného obdobia, a to s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ (podľa zákona 343/2015 Z. z.). Navrhovateľ v zozname dodávok tovaru ku každému dodanému vozíku uvedie meno, priezvisko, telefónne číslo a e-mailovú adresu kontaktnej osoby odberateľa, u ktorej si vyhlasovateľ súťaže môže v prípade potreby overiť predmetné dodávky vozíka. Navrhovateľ svojim podpisom potvrdí Dokument č. 3 Výzvy (t.j. na konci formulára uvedie meno, priezvisko, podpis, miesto a dátum) a tento dokument predkladá do súťaže v listinnej forme vyhotovený ako originál alebo úradne overená kópia. Predkladá ho v počte 1 ks.

 *Poznámka: Vyhlasovateľ bude sledovať dodanie čelných vysokozdvižných vozíkov s pohonom LPG, prípade s iným pohonom, napr. elektrickým v zozname v minimálnom počte 1 kus v každom roku sledovaného obdobia, pričom hodnota tovarov v jednom sledovanom období ( roku) musí byť minimálnej hodnote 16 000,00 € bez DPH.*

**5.** Navrhovateľ predloží doklad - **návrh Kúpnej zmluvy**  v písomnej (listinnej) forme podľa platnej legislatívy Slovenskej republiky (Kúpna zmluva uzatvorená podľa § 409 a nasl. zákona č. 513/1991 Zb. - Obchodný zákonník v znení neskorších predpisov, ďalej aj ako „Zmluva“).

 Navrhovateľ použije **Prílohu č. 2** tejto Výzvy, ktorej obsahom je návrh obchodných a zmluvných podmienok na dodanie tovaru. V návrhu Kúpnej zmluvy navrhovateľ vpíše všetky potrebné údaje podľa predtlače (miesta v texte označené žltým podfarbením).

 Návrh Kúpnej zmluvy obsahuje nasledovné prílohy:

 Príloha č. 1: Cenová ponuka na čelný vysokozdvižný vozík s pohonom LPG

 Príloha č. 2: Technická špecifikácia ponúkaného vozíka

 Keďže sú tieto doklady aj povinnými dokumentmi návrhu (viď bod 1 tejto časti III.), navrhovateľ ich predkladá vo svojom návrhu iba po jedenkrát, teda nie duplicitne.

 Návrh Kúpnej zmluvy sa predkladá do súťaže potvrdený podpisom osoby oprávnenej konať (podpisovať) za hospodársky subjekt s uvedením dátumu, miesta a predkladá sa v počte 1 ks ako originál alebo úradne overená kópia.

 Vyhlasovateľ upozorňuje všetkých záujemcov a potenciálnych navrhovateľov, že do znenia predkladanej Kúpnej zmluvy nie je možné (tam, kde sa to od navrhovateľa nevyžaduje), svojvoľne dopĺňať ustanovenia a meniť ustanovenia uvedené v Kúpnej zmluve.

**6.** Navrhovateľ predloží doklad – **Zoznam subdodávateľov**, ktorý je **Dokumentom č. 4** Výzvy. Vyhlasovateľ vyžaduje od navrhovateľov uviesť v dokumente navrhovaných subdodávateľov, predmety subdodávok a uviesť podiel plnenia predmetu Kúpnej zmluvy, ktorý má navrhovateľ v úmysle zadať subdodávateľom. Od subdodávateľov, uvedených v zozname subdodávateľov a v návrhu Kúpnej zmluvy (ak je relevantné) sa nevyžaduje predloženie dokladov podľa bodu III.3) tejto Výzvy.

 Na konci Dokumentu č. 4 navrhovateľ svojim podpisom potvrdí tento dokument (t.j. uvedie meno, priezvisko, podpis, miesto a dátum) a predkladá ho do súťaže v listinnej forme vyhotovený ako originál alebo úradne overená kópia. Predkladá ho v počte 1 ks.

 *Poznámka č. 1:*

 *Ak navrhovateľ vo svojom návrhu na dodanie predmetu výzvy nemá v úmysle využiť subdodávateľov, tento Dokument č. 4 predloží vo svojom návrhu tak, že do prázdnych riadkov zapíše písmeno x a ďalej predkladá spôsobom uvedeným vyššie.*

 *Poznámka č. 2:*

*Navrhovateľ predkladá Dokument č. 4 v rámci svojho návrhu, najneskôr však v čase uzavretia Zmluvy uvedie úspešný uchádzač ako Predávajúci (ak je relevantné) údaje o všetkých známych subdodávateľoch a o osobe oprávnenej konať za subdodávateľa, ktorým bude skutočne zadaný podiel z plnenia Zmluvy.*

**7.** Navrhovateľ predloží doklad – **Čestné vyhlásenie**, ktorý je **Dokumentom č. 5** Výzvy. Navrhovateľ v dokumente vyplní údaje požadované v texte Čestného vyhlásenia. Navrhovateľ svojim podpisom potvrdí Dokument č. 5 Výzvy (t.j. na konci formulára uvedie meno, priezvisko, podpis, miesto a dátum) a tento dokument predkladá do súťaže v listinnej forme vyhotovený ako originál alebo úradne overená kópia. Predkladá ho v počte 1 ks.

**Informácia k podpisovaniu dokumentov predkladaných v návrhu:**

Dokumenty, predkladané do tejto súťaže (na mieste, kde sa podpis požaduje) podpisuje za navrhovateľa zástupca/covia štatutárneho orgánu navrhovateľa, ktorí sú na tieto úkony oprávnení v zmysle informácií uvedených v obchodnom registri, živnostenskom registri alebo ekvivalentnom registri v štáte sídla navrhovateľa. Ak oprávnený/í zástupca/ovia štatutárneho orgánu písomne splnomocní/ia osobu na účely podpisovania dokumentov predkladaných do súťaže, alebo napr. okrem iného aj na podpísanie Kúpnej zmluvy, musí byť takéto splnomocnenie (originál alebo úradne overená kópia v listinnej forme) priložené k návrhu, ktorý predkladá navrhovateľ do súťaže. Zo splnomocnenia musí byť jednoznačne jasné, na aké úkony oprávnený/í štatutárny/i zástupca/zástupcovia splnomocnil/i konkrétnu osobu. Splnomocnenie musí mať úradne overené podpisy a predkladá sa ako originál alebo ako úradne overená kópia.

**IV.   Komunikácia a jazyk, v ktorom je navrhovateľ povinný predložiť návrh**

Návrh Kúpnej zmluvy, a tiež ostatné dokumenty predložené do súťaže, musia byť vyhotovené v štátnom jazyku, t.j. v slovenskom jazyku. Navrhovatelia so sídlom mimo územia Slovenskej republiky predložia dokumenty v pôvodnom jazyku, ako aj ich úradný slovenský preklad. Výnimka platí pre dokumenty písané v českom jazyku.Tieto sú plne akceptované. Rovnako akceptovaný je aj úradný preklad dokumentov z pôvodného jazyka do českého jazyka.

**Forma komunikácie a spôsob výmeny informácií:**

* vysvetľovanie informácií uvedených vo Výzve a týkajúcich sa predmetu súťaže: e-mailom na adresu: viera.blanarova@dpmz.sk a v kópii na adresu: henrich.varecha@dpmz.sk; lubomír.fides@dpmz.sk
* predkladanie návrhov do súťaže (dokumenty podľa bodu III. Výzvy): iba v listinnej forme na adresu vyhlasovateľa súťaže uvedenú v bode I. Výzvy (poštou, kuriérom, alebo osobným doručením na podateľňu vyhlasovateľa v pracovných dňoch pondelok – piatok, od 08:00 do 14:00 hod.);
* vysvetľovanie informácií uvedených v dokumentoch navrhovateľa (ak bude relevantné): e-mailom;
* doručenie informácie o výsledku vyhodnotenia súťaže na adresu navrhovateľov: e-mailom na adresy všetkých navrhovateľov;
* oznámenie o posunutí lehôt v súťaži: e-mailom;
* komunikácia v ostatných veciach týkajúcich sa priebehu súťaže: písomná a to e-mailom.

**V.   Hodnotiace kritérium**

Vyhlasovateľ bude vyhodnocovať návrhy predložené navrhovateľmi do súťaže na základe najnižšej ceny.

Hodnotiacim kritériom pre túto súťaž je najnižšia **cena spolu v EUR bez DPH spolu za jeden kus čelného vysokozdvižného vozíka s pohonom LPG.**

Navrhovateľ v Prílohe č. 1 Výzvy, ktorá je zároveň Prílohou č. 1 Kúpnej zmluvy, vyplní požadované údaje. Takisto postupuje v Tabuľke k Prílohe č. 1 výzvy, ktorá je zároveň Prílohu č. 2 Kúpnej zmluvy. Obidva dokumenty sú podkladmi na hodnotenie návrhu podľa kritéria, ich predloženie je povinné.

Na vyhodnotenie budú zaradené tie cenové návrhy, ktoré budú obsahovať vyplnené všetky riadky Prílohy č. 1 a Tabuľky k Prílohe č.1. Vyplnenie všetkých položiek Prílohy č. 1 a Tabuľky k Prílohe č. 1 je pre navrhovateľov povinnosť, inak si vyhlasovateľ vyhradzuje právo cenovú ponuku nevyhodnocovať.

Ak je navrhovateľ platcom DPH, ceny uvedie v EUR bez DPH.

Ak navrhovateľ nie je platcom DPH, ceny uvedie vo vyjadrení ako cena celkom v EUR a na skutočnosť, že nie je platcom DPH, upozorní v Dokumente č. 1.

**Pokyny k stanoveniu a uvádzaniu ceny:**

Ceny v EUR navrhovateľ uvádza v Prílohe č. 1 po zaokrúhlení na dve desatinné miesta.

Navrhovateľ uvedie cenu ponúkaného 1 ks vysokozdvižného vozíka, ktorý zodpovedá požiadavkám vyhlasovateľa vo výzve. V cene budú zahrnuté všetky náklady, vrátane dopravných, náklady na dodanie vozíka na miesto dodania,  náklady na školenie zamestnancov vyhlasovateľa na obsluhu a základnú údržbu dodaného vozíka a na uvedenie vozíka do prevádzky.

Cena uvedená v Prílohe č. 1 bude stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

**VI.  Spôsob a miesto podávania návrhov**

**1.Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina

1. **Formálne náležitosti podávania návrhov**

Navrhovateľ predloží do súťaže dokumenty podľa bodu III. Výzvy vyhotovené písomne v listinnej forme (a tam, kde je vyžadované, na elektronickom CD nosiči) a uložené v samostatnom uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**OBCHODNÁ VEREJNÁ SÚŤAŽ - NEOTVÁRAŤ**"

 označenie predmetu súťaže: **„Čelný vysokozdvižný vozík s pohonom LPG“**

1. **Spôsob doručenia návrhov akceptovaný vyhlasovateľom**
* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod.

Pri zásielkach, doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa.

**VII.  Lehota na predkladanie návrhov**

Termín: **do 7.12.2020 v čase do 14,00 hod.**

Návrhy predložené po lehote na predkladanie návrhov nebude možné zahrnúť do obchodnej verejnej súťaže.
Predložené návrhy nemožno odvolať po uplynutí lehoty na predkladanie návrhov.

Návrhy predložené do súťaže ostávajú archivované ako súčasť dokumentácie k predmetnej obchodnej verejnej súťaži.

**VIII.   Lehota na vysvetľovanie**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 30.11.2020 (vrátane tohto dňa), e-mailom na adresu viera.blanarova@dpmz.sk.

Odpoveď bude doručená e-mailom najneskôr do 03.12.2020 (vrátane tohto dňa). Otázka a odpoveď a tiež prípadné zmeny a doplnenia Výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže pri predmetnej súťaži. V zmysle princípov verejného obstarávania budú tieto informácie poskytnuté všetkým známym záujemcom/navrhovateľom.

**IX.   Vyhodnotenie návrhov predložených do súťaže**

Doručené návrhy budú vyhodnotené spôsobom, či navrhovateľ splnil podmienky/požiadavky stanovené vyhlasovateľom na predmet súťaže a či navrhovateľ predložil všetky doklady požadované vyhlasovateľom vo Výzve. V prípade, že navrhovateľ splnil všetky stanovené podmienky/požiadavky vo Výzve a predložil všetky požadované doklady, bude jeho návrh predložený do súťaže vyhodnocovaný na základe hodnotiaceho kritéria. Stanovené bude umiestnenie navrhovateľov v poradí a určený bude jeden úspešný navrhovateľ. Ak počas vyhodnotenia návrhov bude relevantné, vyhlasovateľ súťaže požiada navrhovateľa o vysvetlenie návrhu a určí primeranú lehotu na doručenie vysvetlenia.

Návrhy predložené do súťaže sa zoradia podľa výšky navrhnutej ceny v EUR bez DPH spolu, vrátane všetkých nákladov (viď Podmienky k stanoveniu a  uvádzaniu ceny v časti V. tejto výzvy) za jeden kus čelného vysokozdvižného vozíka, s pohonom LPG, a to od najnižšej ceny po najvyššiu cenu (vzostupne). Úspešným navrhovateľom (t.j. navrhovateľom na prvom mieste v poradí) sa stane ten navrhovateľ, ktorý uviedol vo svojom návrhu v porovnaní s ostatnými vyhodnocovanými návrhmi najnižšiu cenu v EUR bez DPH spolu za jeden kus čelného vysokozdvižného vozíka s pohonom LPG.

Ostatným navrhovateľom, ktorí navrhli vyššiu cenu, ako úspešný navrhovateľ, bude priradené umiestnenie v poradí vzostupným spôsobom, a to podľa výšky ceny v EUR bez DPH spolu za jeden kus vozíka. Navrhovatelia, ktorí sa umiestnia na druhom a ďalších miestach v poradí, budú vyhodnotení ako neúspešní navrhovatelia. V prípade, že do súťaže predloží návrh iba jeden navrhovateľ, porovnávanie navrhnutých cien nebude v rámci vyhodnotenia realizované a vyhlasovateľ súťaže posúdi, či návrh takéhoto navrhovateľa prijme, alebo uplatní možnosť zrušenia súťaže na základe vyhradeného práva v bode XI. tejto Výzvy.

Vyhlasovateľ bezodkladne po vyhodnotení návrhov (najneskôr v termíne do **11.12.2020**) oznámi informáciu o výsledku vyhodnotenia každému navrhovateľovi, ktorý predložil návrh do súťaže a informáciu o výsledku vyhodnotenia zverejní na svojom webovom sídle pri konkrétnej obchodnej verejnej súťaži. Priebeh obchodnej verejnej súťaže bude písomne zdokumentovaný a Záznam z vyhodnotenia uchováva vyhlasovateľ ako interný dokument v dokumentácii z realizovanej súťaže.

**X.  Lehota na uzavretie Kúpnej zmluvy**

Vyhlasovateľ súťaže predpokladá uzavretie Kúpnej zmluvy s úspešným navrhovateľom najneskôr do **16.12.2020**.

**XI. Vyhradené práva vyhlasovateľa obchodnej verejnej súťaže**

**1.** Zmeniť podmienky obchodnej verejnej súťaže alebo túto súťaž zrušiť v akejkoľvek fáze/etape od jej vyhlásenia po uzavretie Kúpnej zmluvy s úspešným navrhovateľom.

2. Zrušiť obchodnú verejnú súťaž, ak bol do súťaže predložený iba jeden návrh alebo súťaž zrušiť, ak ani jeden predložený návrh nezodpovedá súťažným podmienkam.

3. Zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

4. Neprijať žiadny z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo mu z iného dôvodu nevyhovujú.

5. V prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie Kúpnej zmluvy (ak je stanovená), o čom písomne (listinnou formou) upovedomí vyhlasovateľa v lehote na uzavretie Rámcovej dohody, vyhlasovateľ môže vyzvať na uzavretie Rámcovej dohody navrhovateľa, ktorého návrh bol vyhodnotený ako druhý v poradí.

6. Vyhlasovateľ si vyhradzuje právo zrušiť túto obchodnú verejnú súťaž aj v prípade, ak na predmet súťaže, kde sa hodnotí celková cena spolu v EUR bez DPH, boli predložené dve alebo viac rovnakých cien v EUR bez DPH, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk.

***Upozornenie:***

* Navrhovatelia momentom predloženia svojho návrhu do súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže.
* Navrhovatelia nemajú nárok na náhradu nákladov spojených s účasťou v súťaži.

**XII. Zoznam príloh Výzvy**

Príloha č. 1: Cenová ponuka

Tabuľka k Prílohe č. 1 – technická špecifikácia ponúkaného vozíka

Príloha č. 2: zmluvné a obchodné podmienky (Návrh Kúpnej zmluvy)

Dokument č. 1: Identifikačné údaje navrhovateľa

Dokument č. 2: Čestné vyhlásenie

Dokument č. 3: Zoznam dodávok tovaru

Dokument č. 4: Subdodávatelia

Dokument č. 5: Čestné vyhlásenie

*Dokumenty výzvy, ako aj jej prílohy sú zverejnené a k dispozícii na stiahnutie v elektronickej forme v editovateľnom formáte vyhotovenia na webovom sídle vyhlasovateľa v sekcii verejné obstarávanie / Obchodné verejné súťaže v prílohách pri súťaži s názvom: „Čelný vysokozdvižný vozík s pohonom LPG“.*

# Dátum zverejnenia výzvy na webovom sídle vyhlasovateľa:

# V Žiline: 26.11.2020

Výzvu vypracovala: Mgr. Viera Blanárová

 odd. verejného obstarávania

Za technický opis predmetu súťaže zodpovedá: Ing. Henrich Varecha, PhD.,

námestník technického úseku, v zastúpení Ing. Ľubomír Fides, vedúci odd. nákupu

Výzvu odsúhlasil a zverejnenie schvaľuje:

Ing. Peter Ďurkovský, vedúci odd. VO